stanford-oval/wikipedia huggingface dataset:
จิตพิฆาตโลก
นักแสดง

| บทบาท | นักแสดงเดิม  | พากย์ไทย  |
| --- | --- | --- |
| ดอม คอบบ์ | ลีโอนาร์โด ดิคาปริโอ | กริน อักษรดี |
| ไซโตะ | เคน วะตะนะเบะ | รอง เค้ามูลคดี |
| อาร์เธอร์ | โจเซฟ กอร์ดอน เลวิตต์ | อิทธิพล มามีเกตุ |
| มอล คอบบ์ | มารีออง คอทียารด์ | กรรณิการ์ อยู่ยงสินธ์ |
| แอเรียดเน่ | เอลเลน เพจ | อังคณา พานประทีป |
| อีมส์ | ทอม ฮาร์ดี | บัญชา เหมะบุตร |
| โรเบิร์ต ฟิชเชอร์ | คิลเลียน เมอร์ฟีย์ | จิราวัฒน์ วชิรศรัณย์ภัทร |
| ยูซุฟ | ดิลีป ราโอ | อภินันท์ ธีระนันทกุล |
| ศาสตราจารย์ ไมลส์ | ไมเคิล เคน | เอกชัย พงศ์สมัย |
| ปีเตอร์ บราวนิ่ง | ทอม เบเรนเจอร์ | เอกชัย พงศ์สมัย |
| แนช | ลูคัส ฮาสส์ | อภินันท์ ธีระนันทกุล |
การผลิต > เทคนิกภาพพิเศษ

ในการถ่ายทำฉากความฝันในภาพยนตร์เรื่องนี้ โนแลนใช้การสร้างภาพด้วยคอมพิวเตอร์กราฟิกน้อยมาก โดยเขาเลือกที่จะใช้เทคนิกพิเศษที่เป็นของจริงให้มากที่สุดเท่าที่จะเป็นไปได้ เขากล่าวว่า "สำหรับผมแล้วมันสำคัญมากที่จะพยายามทำทุกอย่างให้ปรากฏขึ้นจริงๆ ต่อหน้ากล้องถ่ายภาพยนตร์ หลังจากนั้นหากมีความจำเป็นจริงๆ ก็จะใช้คอมพิวเตอร์กราฟิกเข้าช่วย ซึ่งจะมีประโยชน์มากในการสร้างหรือเสริมสิ่งที่ถ่ายทำได้ให้ดียิ่งขึ้นไปอีก" ซึ่งสุดท้ายแล้ว หัวหน้างานสร้างฝ่ายเทคนิกภาพพิเศษ Paul Franklin ได้สร้างฉากจำลองขนาดเล็กของฉากป้อมปราการบนภูเขาขึ้น และระเบิดมันทิ้งเพื่อเป็นส่วนหนึ่งของการถ่ายทำ ฉากการต่อสู้ในสภาวะไร้น้ำหนักมีการใช้เทคนิกพิเศษทางคอมพิวเตอร์กราฟิกเพื่อช่วย "ดัดแปลงองค์ประกอบทางฟิสิกส์ พื้นที่ และเวลา เพียงเล็กน้อย"
การผลิต > ดนตรี

เพลงทั้งหมดประพันธ์โดยฮานส์ ซิมเมอร์
| ลำดับ | ชื่อเพลง | ยาว |
| --- | --- | --- |
| 1. | "Half Remembered Dream" | 1:12 |
| 2. | "We Built Our Own World" | 1:55 |
| 3. | "Dream Is Collapsing" | 2:28 |
| 4. | "Radical Notion" | 3:43 |
| 5. | "Old Souls" | 7:44 |
| 6. | "528491" | 2:23 |
| 7. | "Mombasa" | 4:54 |
| 8. | "One Simple Idea" | 2:28 |
| 9. | "Dream Within a Dream" | 5:04 |
| 10. | "Waiting for a Train" | 9:30 |
| 11. | "Paradox" | 3:25 |
| 12. | "Time" | 4:35 |
เพลงประกอบที่ใช้ในทีเซอร์เทรลเลอร์ของภาพยนตร์ประพันธ์โดยไมค์ แซริน และแสดงโดยเซนซิต มิวสิก ส่วนเพลงประกอบในเทรลเลอร์สุดท้ายประพันธ์และแสดงโดยแซ็ก เฮมเซย์
หนังสืออ่านเพิ่ม

The Influences of Inception
Interview: Inception Cinematographer Wally Pfister เก็บถาวร 2010-06-28 ที่ เวย์แบ็กแมชชีน
With Inception, Can Christopher Nolan Save the Summer? เก็บถาวร 2014-01-03 ที่ เวย์แบ็กแมชชีน
An Illustrated Guide To The 5 Levels Of Inception เก็บถาวร 2010-07-22 ที่ เวย์แบ็กแมชชีน
Everything you wanted to know about Inception เก็บถาวร 2010-08-03 ที่ เวย์แบ็กแมชชีน
แหล่งข้อมูลอื่น

เว็บไซต์ทางการ
Inception ที่อินเทอร์เน็ตมูวีเดตาเบส
Inception ที่สยามโซน
Inception ที่บ็อกซ์ออฟฟิศโมโจ
| ด ค กคริสโตเฟอร์ โนแลน |
| --- | --- |
 ผลงาน  รางวัลและการเสนอชื่อ  สไตล์ภาพยนตร์ 
กำกับภาพยนตร์ขนาดยาว:  แกะรอยอาชญากรซ่อนเขี้ยว (1998)  ภาพหลอนซ่อนรอยมรณะ (2000)  เกมเขย่าขั้วอำมหิต (2002)  แบทแมน บีกินส์ (2005)  ศึกมายากลหยุดโลก (2006)  แบทแมน อัศวินรัตติกาล (2008)  จิตพิฆาตโลก (2010)  แบทแมน อัศวินรัตติกาลผงาด (2012)  อินเตอร์สเตลลาร์ ทะยานดาวกู้โลก (2014)  ดันเคิร์ก (2017)  เทเน็ท (2020)  ออปเพนไฮเมอร์ (2023) 
กำกับภาพยนตร์ขนาดสั้น:  ดูเดิลบัก (1997)  คีย์ (2015) 
อำนวยการสร้าง: บุรุษเหล็ก ซูเปอร์แมน (2013, มีชื่อเป็นผู้เขียนเนื้อเรื่องร่วมด้วย)
บทความที่เกี่ยวข้อง:  ซินโคพี 
ญาติ:  เอ็มมา ทอมัส (ภรรยา)  โจนาธาน โนแลน (น้องชาย)  ลิซา จอย (น้องสะใภ้)  จอห์น โนแลน (ลุง)  คิม ฮาร์ตแมน (ป้า) 
 หมวดหมู่
จิ้งเหลนจระเข้ตาแดง

| จิ้งเหลนจระเข้ตาแดง |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับฐาน:: Scincomorpha
วงศ์:: Scincidae
สกุล:: Tribolonotus
สปีชีส์:: T.  gracilis
ชื่อทวินาม
Tribolonotus gracilis De Rooij, 1909

จิ้งเหลนจระเข้ตาแดง หรือ จิ้งเหลนจระเข้ตาส้ม หรือ จิ้งเหลนจระเข้ตาเหลือง (อังกฤษ: Red-eyed crocodile skink, Red-eyed bush crocodile skink, Caque headed skink, Red หรือ Orange หรือ Yellow eye crocodile skink, Helmeted skink; ตัวย่อ: Trib) เป็นสัตว์เลื้อยคลานขนาดเล็กชนิดหนึ่ง มีชื่อวิทยาศาสตร์ว่า Tribolonotus gracilis อยู่ในวงศ์ Scincidae หรือจิ้งเหลน
มีผิวลำตัวเรียบลื่นเหมือนจิ้งเหลนทั่วไป แต่มีหนามแข็งคล้ายจระเข้ทั่วทั้งตัวจรดหาง หัวมีขนาดใหญ่ เป็นรูปทรงสามเหลี่ยม ลำตัวคล้ายทรงสี่เหลี่ยม มีสีน้ำตาลเข้มจนถึงสีดำ ดวงตามีขนาดกลมโต  มีจุดเด่น คือ มีวงแหวนสีส้มหรือแดงรอบดวงตา  บางตัวอาจเป็นสีน้ำตาลทอง ที่บริเวณใบหน้าและเท้า อันเป็นที่มาของชื่อเรียกในภาษาอังกฤษ   มีความยาวเต็มที่ประมาณ 7-10 นิ้ว โดยเป็นส่วนหัวและลำตัวประมาณ 3 นิ้ว และส่วนหาง 2 นิ้วเท่านั้น
ขยายพันธุ์ด้วยการวางไข่ซึ่งแตกต่างไปจากจิ้งเหลนชนิดอื่น ๆ ที่มักออกลูกเป็นตัว เมื่อแรกเกิดที่ฟักออกจากไข่จะมีขนาดราว 2 นิ้ว  โตเต็มวัยเมื่อมีอายุประมาณ 6-8 เดือน ตั้งท้องนานประมาณ 20 วัน มีอายุยืนประมาณ 10-15 ปี
มีถิ่นกระจายพันธุ์อยู่ที่นิวกินี ในป่าดิบชื้น ที่มีความชื้นพอสมควร  หากินตามพื้นดินไม่ค่อยขึ้นต้นไม้ โดยกินสัตว์ขนาดเล็ก เช่น จิ้งหรีด, ทาก, ลูกกบ, หนอน, ตั๊กแตน, ไส้เดือน, หนู หรือแมลงปีกแข็ง เป็นต้น
ปัจจุบัน นิยมเลี้ยงเป็นสัตว์เลี้ยง สำหรับผู้ที่นิยมเลี้ยงสัตว์เลี้ยงแปลก ๆ หรือสัตว์เลื้อยคลาน เป็นสัตว์ที่เลี้ยงง่าย นิสัยไม่ดุร้าย ซึ่งนิยมเลี้ยงกันในตู้กระจก โดยจัดสภาพแวดล้อมให้คล้ายกับถิ่นที่อยู่ในธรรมชาติจริง ๆ
แหล่งข้อมูลอื่น

ข้อมูลที่เกี่ยวข้องกับ Tribolonotus gracilis ที่วิกิสปีชีส์
เว็บไซต์จิ้งเหลนจระเข้ (เยอรมัน)
จิ้งเหลนบ้าน

| จิ้งเหลนบ้าน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับย่อย:: Sauria
วงศ์:: Scincidae
วงศ์ย่อย:: Lygosominae
สกุล:: Eutropis
สปีชีส์:: E.  multifasciata
ชื่อทวินาม
Eutropis multifasciata (Kuhl, ค.ศ. 1820)

ชื่อพ้อง 
 Mabuya multifasciata (Kuhl, 1820)  Scincus multifasciatus Kuhl, 1820
จิ้งเหลนบ้าน (อังกฤษ: East Indian brown mabuya, Many-lined sun skink, Many-striped skink, Common sun skink, Golden skink; ชื่อวิทยาศาสตร์: Eutropis multifasciata) เป็นสัตว์เลื้อยคลานในวงศ์จิ้งเหลน (Scincidae)
นับเป็นจิ้งเหลนชนิดที่ได้ง่ายและบ่อยที่สุดในประเทศไทย มีลำตัวหนา แต่หลังแบนจึงดูคล้ายว่ามีลำตัวเป็นรูปสี่เหลียมทรงกระบอก หัวและลำตัวมีสีน้ำตาลเหลือบทอง เกล็ดมีความเงางาม มีลายเส้นสีดำข้างลำตัวตั้งแต่ 5-7 ขีด ปลายปากเรียวแหลมและเล็ก ด้านข้างลำตัวเป็นสีน้ำตาลเข้มมีจุดสีขาว ขณะที่บางตัวเป็นสีส้ม มีหางเรียวยาว ใต้ท้องสีขาวเทาหรือออกเหลือง มีความยาวลำตัวประมาณ 81–90 มิลลิเมตร หางยาวประมาณ 142–156 มิลลิเมตร
จิ้งเหลนบ้านเป็นสัตว์เลื้อยคลานที่พบได้ทั่วไปในหลากหลายภูมิประเทศ ตั้งแต่ในป่าทึบจนถึงพื้นที่ในสังคมเมืองใหญ่ เช่น สวนสาธารณะหรือสวนหลังบ้าน เป็นสัตว์ที่กินอาหารได้หลากหลาย แต่นิยมกินแมลงมากที่สุด แต่อาจจะกินสัตว์ครึ่งบกครึ่งน้ำอย่างเขียดได้ด้วย โดยมักหากินบนพื้นดินเป็นหลัก
มีการกระจายพันธุ์ที่กว้างขวาง ตั้งแต่อนุทวีปอินเดีย, เอเชียอาคเนย์, จีนตอนใต้ จนถึงออสเตรเลีย วางไข่โดยการผสมพันธุ์ในฤดูฝน ตัวเมียที่มีขนาดเล็กกว่าจะเข้าไปในถิ่นอาศัยของตัวผู้ และมีการวิ่งไล่กันสักพักจึงจะมีการผสมพันธุ์เกิดขึ้น เริ่มวางไข่ในเดือนมิถุนายน-กรกฎาคม
จิ้งเหลนบ้านยังมีชื่อเรียกแตกต่างออกไปในแต่ละถิ่นว่า "จักเล้อ" หรือ"ขี้โก๊ะ" เป็นต้น
แหล่งข้อมูลอื่น

ข้อมูลที่เกี่ยวข้องกับ Eutropis multifasciata ที่วิกิสปีชีส์
จิมิ เฮนดริกซ์

| จิมมี่ เฮนดริกซ์ |
| --- | --- |

ข้อมูลพื้นฐาน
ชื่อเกิด: จอห์นนี่ อัลเลน เฮนดริกซ์
เกิด: 27 พฤศจิกายน ค.ศ. 1942(1942-11-27) ซีแอตเทิล รัฐวอชิงตัน สหรัฐ
เสียชีวิต: 18 กันยายน ค.ศ. 1970(1970-09-18) (27 ปี) ลอนดอน, ประเทศอังกฤษ
แนวเพลง: ฮาร์ดร็อก, บลูส์-ร็อก, เอซิดร็อก, ไซเคเดลิกร็อก
อาชีพ: นักร้อง นักดนตรี โปรดิวเซอร์เพลง นักแต่งเพลง
เครื่องดนตรี: กีตาร์, นักร้อง
ช่วงปี: 1966–1970
ค่ายเพลง: RSVP, Track, Barclay, Polydor, Reprise, Capitol, MCA

เว็บไซต์: www.jimihendrix.com
เจมส์ มาร์แชลล์ เฮนดริกซ์ (อังกฤษ: James Marshall Hendrix) หรือชื่อเกิด จอห์นนี อัลเลน เฮนดริกซ์ (อังกฤษ: Johnny Allen Hendrix) (27 พฤศจิกายน ค.ศ. 1942 - 18 กันยายน ค.ศ. 1970) เป็นนักกีตาร์ นักร้อง นักแต่งเพลงชาวอเมริกัน เขาได้รับการยอมรับว่าเป็นนักกีต้าร์ที่ยิ่งใหญ่ที่สุดในประวัติศาสตร์ดนตรีร็อก โดยนักดนตรีและนักวิจารณ์มากมายในแวดวงบันเทิง และเป็นหนึ่งในบุคคลสำคัญที่มีบทบาทต่อดนตรีหลายๆ แนวในยุคของเขา หลังจากประสบความสำเร็จในยุโรปในช่วงแรก จึงเริ่มมีชื่อเสียงในสหรัฐอเมริกา หลังจากการแสดงใน มอนเทอเรย์ป็อปเฟสติวัล ต่อมาเขาก็ได้เล่นเป็นวงหลักในเทศกาลวูดสต็อกปี 1969 และเทศกาลไอเซิลออฟไวต์ ในปี 1970 บ่อยครั้งเฮนดริกซ์ชอบที่จะใช้เสียงโอเวอร์ไดรว์ฟแบบดิบๆ จากตู้แอมป์ร่วมกับ Gain (ปริมาณเสียงที่ส่งมาจากกีต้าร์) จำนวนมาก รวมไปถึง Treble (เสียงย่านแหลม) ด้วย ซึ่งได้ช่วยพัฒนาเทคนิคในการทำให้เกิดเสียง Feedback (เสียงหอน) จากแอมป์กีตาร์เฮนดริกซ์เป็นหนึ่งในนักดนตรีที่ทำให้แป้นเหยียบวาห์-วาห์ ได้รับความนิยมในดนตรีร็อกกระแสหลัก ซึ่งเขามักจะใช้เพื่อขยายขอบเขตของระดับเสียงในโซโล่ของเขา โดยเฉพาะอย่างยิ่งกับการดันสายที่เป็นเสียงสูง และการใช้เลกาโตที่ยืนพื้นบนสเกลเพนทาโทนิก เขาได้รับอิทธิพลในการเล่นมาจากศิลปินในแนวบลูส์ เช่น B. B. King, Muddy Waters, Howlin' Wolf, Albert King และ Elmore Jame
 นักกีต้าร์แนวอาร์แอนด์บีและโซล อย่าง Curtis Mayfield, Steve Cropper เช่นเดียวกับดนตรีโมเดิร์นแจ๊ส ในปี 1966 เฮนดริกซ์ผู้ซึ่งได้ร่วมเล่นและบันทึกเสียงกับวง ลิตเทิล ริชาร์ด ในระหว่างปี 
1964 ถึง 1965 ได้เคยบอกว่า "ผมอยากจะทำกับกีต้าร์ของผมในสิ่งที่ลิตเทิล ริชาร์ดทำกับเสียงร้องของเขา
การ์โลส ซันตานา ได้ให้ความเห็นว่าดนตรีของเฮนดริกซ์อาจจะได้รับอิทธิพลมาจากวิถีชีวิตของชาวอเมริกันของเขา ในฐานะโปรดิวเซอร์ เฮนดริกซ์ได้ใช้ห้องบันทึกเสียงในการต่อยอดความคิดของเขา ซึ่งเขาเป็นคนแรกๆ ที่ได้ทดลองเกี่ยวกับเสียงแบบสเตอริโอ และ เทคนิค Phasing สำหรับบันทึกเสียงเพลงร็อก
เฮนดริกซ์ ได้รับรางวัลที่มีเกียรติเกี่ยวกับวงการเพลงร็อกมากมายตลอดชีวิตเขา และยังได้รับเพิ่มมาหลังจากที่เขาเสียชีวิตไปแล้วอีกมาก รวมถึงได้มีชื่ออยู่ในยูเอสร็อกแอนด์โรลฮอลออฟเฟม ในปี 1992 และยูเคมิวสิกฮอลออฟเฟมในปี 2005 ที่อังกฤษก็มีป้ายชื่อของเขา ณ บ้านที่เขาเคยอาศัยที่ถนนบรู๊ก ใน ลอนดอน เมื่อเดือนกันยายนปี 1997 ดาวที่เป็นชื่อของเขาที่ฮอลลีวูดวอล์กออฟเฟม(ตั้งอยู่ที่ 6627 ฮอลลีวูด บูเลวาร์ด) ได้ถูกทำขึ้นมาในปี 1994 ในปี 2006 ผลงานอัลบั้มเปิดตัวในยูเอสของเขา อาร์ ยู อิคเพียเรียนซ์ (อังกฤษ: Are You Experienced) ได้รับเลือกให้อยู่ใน United States National Recording Registry และนิตยสารโรลลิงสโตน ให้เฮนดริกซ์อยู่อันดับ 1 ในบรรดานักกีตาร์ ในหัวข้อ 100 อันดับ นักกีตาร์ที่ยอดเยี่ยมที่สุดตลอดกาล ในปี 2003 เขายังเป็นคนแรกที่ถูกเสนอชื่อเข้าสู่ Native American Music Hall of Fame อีกด้วย
บรรพบุรุษและวัยเด็ก

จิมมี เฮนดริกซ์ มีเชื้อสายแอฟริกัน-อเมริกัน , ไอริซ และบรรพบุรุษยยังเป็นชนเผ่า เชอโรคี , ปู่ทวดของจิมมิ เฮนดริกซ์มีเชื้อสายเป็นเชอโรคี Geroge ได้เข้าแต่งงานกับชาวไอแลนด์นามว่า Moore ทั้งคู่มีบุตรนามว่า Robert ได้แต่งงานกับหญิงสาวเชื้อแอฟริกัน - อเมริกันนามว่า Fanny ในปีค.ศ. 1883 Robert และ Fanny มีลูกสาวนามว่า Zenora Nora Rose Moore  ,  ปู่ของเฮนดริกซ์ Bertran Philander Ross Hendrix (เกิด 1866) เป็นผลมาจาการนอกใจแฟนสาวผิวสี ที่รู้จักกันในนาม Fanny และผู้ประกอบการค้าข้าวจากเออร์บานา , รัฐโอไฮโอ , รัฐอิลลินอยส์ และเป็นหนึ่งคนผิวขาวที่ร่ำรวยในบริเวณอาเขตในช่วงเวลานั้น ในวันที่ 10 มิถุนายน 1919 , เฮนดริกซ์และมอนรูนมีลูกชายอีกคนโดยได้ตั้งชื่อว่า เจมส์ เอเลน โรส เฮนดริกซ์ คนส่วนมากเรียกว่า เอล
การยกย่อง

นอกเหนือจากเรื่องดนตรีหรือวัฒนธรรมแล้ว ในปลายปี 2016 นักวิทยาศาสตร์แห่งมหาวิทยาลัยแคลิฟอร์เนีย ซานดิเอโก ร่วมกับนักวิทยาศาสตร์แห่งมหาวิทยาลัยแคลิฟอร์เนีย วิทยาเขตซานตาครูซ ได้ตั้งชื่อพืชชนิดใหม่ว่า Dudleya hendrixii เพื่อเป็นเกียรติแก่จิมมี่ เฮนดริกซ์ ด้วย เนื่องจากขณะค้นพบได้ฟังเพลง Voodoo Child ของเฮนดริกซ์อยู่ ซึ่งพืชชนิดนี้เป็นพืชในวงศ์กุหลาบหิน (Crassulaceae) มีความสูงประมาณหนึ่งฟุต ใบฉ่ำน้ำและมีเนื้อเยื่อเยอะ  ดอกขาวบาง มีสีชมพูอมขาว ผลัดใบและตายในช่วงฤดูร้อน แต่จะกลับมางอกใหม่ในช่วงฤดูใบไม้ร่วง เป็นพืชที่หายากใกล้สูญพันธุ์ เนื่องจากถูกคุกคามทางด้านถิ่นที่อยู่จากการรุกรานของมนุษย์ และพบเพียงพื้นที่ไม่กี่ไร่ในรัฐบาฮากาลิฟอร์เนีย ในเม็กซิโก เท่านั้น
ปู่ย่าของเฮนดริกซ์ , โรสและโนรา เฮนดริกซ์ (ถ่ายภาพปี  1912)
จิ้งเหลนด้วง

Amphisbaena alba เป็นจิ้งเหลนด้วงในวงศ์ Amphisbaenidae พบได้ในป่าทึบอเมริกาใต้
จิ้งเหลนด้วง หรือ แมงปากจอบ หรือ ปากจอบ (อังกฤษ: Worm skink, Legless lizard) เป็นชื่อสามัญของสัตว์เลื้อยคลานหลายชนิด หลายสกุล และหลายวงศ์ จำพวกจิ้งเหลนหรือกิ้งก่า
จิ้งเหลนด้วง มีรูปร่างโดยรวม คือ ลำตัวเป็นเกล็ดมันวาว ตัวอ้วนกลม มีจุดเด่น คือ ไม่มีขา หรือมีขาแต่ก็เล็กมาก ทำให้แลดูคล้ายงู จึงทำให้ต้องอาศัยและหากินเฉพาะบนพื้นดินเท่านั้น หลายชนิดมักจะฝังตัวหรือหลบซ่อนตัวใต้กองใบไม้หรือในโพรงพื้นดิน หลายชนิดเป็นสัตว์เฉพาะถิ่น ชนิดที่พบได้ในประเทศไทย เช่น จิ้งเหลนด้วงปักธงชัย (Davewakeum miriamae) ที่พบได้เฉพาะป่าสะแกราชเท่านั้น,  จิ้งเหลนด้วงลาย 	(Isopachys gyldenstolpei) และOphioscincus anguinoides เป็นต้น ซึ่งทั้งหมดนี้จัดอยู่ในวงศ์ Scincidae หรือจิ้งเหลน
และวงศ์ที่พบในต่างประเทศ เช่น Amphisbaenidae ที่พบในทวีปอเมริกา เป็นต้น
วงศ์ของจิ้งเหลนด้วง

Anguidae – มีหลายชนิดไม่มีขา เช่น สกุล Ophisaurus และ Anguis
Cordylidae – สกุล Chamaesaura
Pygopodidae
Dibamidae
Amphisbaenidae
Anniellidae
Gymnophthalmidae
Scincidae
Gerrhosauridae
จิ้งจกดิน

| จิ้งจกดิน |
| --- | --- |

จิ้งจกดินสยาม (Dixonius siamensis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
วงศ์:: Gekkonidae
วงศ์ย่อย:: Gekkoninae
สกุล:: Dixonius Bauer, Good & Branch, 1997

ชนิด
 ดูในเนื้อหา
จิ้งจกดิน (อังกฤษ: Leaf-toed gecko, Indochinese leaf-toed gecko) สัตว์เลื้อยคลานสกุลหนึ่ง ในวงศ์จิ้งจกและตุ๊กแก (Gekkonidae) ใช้ชื่อสกุลว่า Dixonius โดยตั้งชื่อมาจากนาย James R. Dixon (เจมส์ อาร์. ดิกสัน) นักวิทยาสัตว์เลื้อยคลานและสัตว์สะเทินน้ำสะเทินบกแห่งมหาวิทยาลัยเท็กซัสเอแอนด์เอ็ม
จิ้งจกดินจัดเป็นสัตว์เลื้อยคลานขนาดเล็ก มักจะหากินอยู่ตามพื้นดิน, กองหิน, โคนต้นไม้, ตอไม้ รวมถึงผาหินในระดับต่ำ หากินในเวลากลางคืน ตอนกลางวันมักจะซ่อนตัวตามซอกหิน, โพรงไม้ หรือกองใบไม้เหนือพื้นดิน วางไข่ครั้งละ 2 ฟอง พบได้ทั้งในป่าและรวมถึงในตัวเมือง เช่น สวนสาธารณะ
พบกระจายพันธุ์ทั่วไปในประเทศไทย และประเทศเพื่อนบ้าน เ่ช่น ลาว, กัมพูชา, เวียดนาม
การจำแนก

แบ่งออกเป็นชนิดต่าง ๆ ดังนี้
| ชนิด | ชื่อสามัญ (ภาษาอังกฤษ) | การกระจายพันธุ์ |
| --- | --- | --- |
| Dixonius aaronbaueri | Bauer’s Leaf-toed Gecko | เวียดนาม, กัมพูชา และ ภาคเหนือของไทย |
| Dixonius hangseesom | Yellow-tailed Leaf-toed Gecko | จังหวัดกาญจนบุรี ภาคตะวันตกของไทย |
| Dixonius melanostictus | Black-spotted Leaf-toed Gecko | ไทย |
| จิ้งจกดินสยาม | Siamese Leaf-toed Gecko | ไทย |
| Dixonius vietnamensis | Vietanamese Leaf-toed Gecko | เวียดนาม |
แหล่งข้อมูลอื่น

ข้อมูลที่เกี่ยวข้องกับ Dixonius ที่วิกิสปีชีส์
จิมมี ยูรีน

| จิมมี ยูรีน |
| --- | --- |
ยูรีนแสดงในเดือนมีนาคม ค.ศ. 2013
ข้อมูลพื้นฐาน
ชื่อเกิด: เจมส์ ยูรินเจอร์
รู้จักในชื่อ:  ลิตเติลจิมมี ยูรีน  แมมมอธ  จิมโมธี 
เกิด:  (1969-09-07) 7 กันยายน ค.ศ. 1969 (55 ปี) นครนิวยอร์ก, สหรัฐ
แนวเพลง:  อินดัสเทรียลร็อก  ออลเทอร์นาทิฟร็อก  อิเล็กโทรพังค์  อิเล็กทรอนิกส์ร็อก 
เครื่องดนตรี:  ร้องนำ  กีตาร์  synthesizer  กลอง 
ค่ายเพลง:  อัพพิตี้แครคเกอร์  ดิเอนด์ 
นักดนตรี
เจมส์ ยูรินเจอร์ (อังกฤษ: James Euringer; เกิด 7 กันยายน พ.ศ. 2512) หรือที่รู้จักกันในชื่อ จิมมี ยูรีน เป็นนักร้อง, นักแต่งเพลง และนักดนตรีชาวอเมริกัน เขามีชื่อเสียงจากการเป็นนักร้องนำและโปรแกรมเมอร์ของวงดนตรีอิเล็กโทรพังค์ ไมด์เลส เซลฟ์ อินดูลเจนซ์
ชีวิตวัยเด็ก

เจมส์ ยูรินเจอร์ เกิดและเติบโตในนครนิวยอร์ก เขาจบการศึกษาจากโรงเรียนมัธยมคาทอลิก เขาเข้าเรียนที่โรงเรียนศิลปะ แต่ก็ลาออกในเวลาต่อมา
อาชีพ > ภาพยนตร์

ยูรีนเป็นผู้ให้เสียงพากย์ The Body ในภาพยนตร์การ์ตูนเรื่อง ฮาร์ทสตริงมาเรียนเน็ตต์ ของ เอ็มดอทสเตรนจ์ ในปี ค.ศ. 2012  นอกจากนี้เขายังแสดงในเรื่อง แอลเลเลีย! เดอะเดวิลส์คาร์นิวัล ของ ดาร์เรน ลินน์ บอสแมน ร่วมกับภรรยาของเขาในบทนักแปล Batez ยูรีนรับบทเป็น ราเวเจอร์ ชื่อ ฮาล์ฟ-นัท ในเรื่อง รวมพันธุ์นักสู้พิทักษ์จักรวาล 2 ของผู้กำกับ เจมส์ กันน์ เขายังแต่งเพลงสำหรับภาพยนตร์เรื่อง "Un Deye Gon Hayd (The Unloved Song)" ซึ่งได้ยินในฉากบนดาว Contraxia เพลงนี้้ไม่ปรากฏในอัลบั้มเพลงประกอบภาพยนตร์ แต่ได้รับเครดิต  ต่อมาในปี ค.ศ. 2017 มีการอัปโหลดวิดีโอ "อัน เดย์ กอน เฮยด์ (Un Deye Gon Hayd)" บนยูทูบ
ชีวิตส่วนตัว

ยูรินเจอร์แต่งงานกับ แชนทัล คลาเร็ต นักร้องนำวง มอร์นิงวู้ด เมื่อวันที่ 18 มกราคม พ.ศ. 2551  ในปี พ.ศ. 2561 ทั้งคู่ย้ายจากลอสแองเจลิสไปนิวซีแลนด์  เมื่อวันที่ 29 มกราคม พ.ศ. 2562 ทั้งยูริงเจอร์และคลาเร็ตได้ประกาศผ่านอินสตาแกรมว่า คลาเร็ตตั้งครรภ์แฝดหญิง และให้กำเนิดในเดือนมิถุนายน พ.ศ. 2562
จิ้งหรีดทองแดงลาย

| จิ้งหรีดทองแดงลาย |
| --- | --- |

เสียงร้องของตัวผู้ไฟล์:Acheta-domesticus-Stridulation.ogg

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Orthoptera
วงศ์:: Gryllidae
สกุล:: Acheta
สปีชีส์:: A.  demestica
ชื่อทวินาม
Acheta domestica (Linnaeus, 1758)

ชื่อพ้อง
 Acheta domesticus Linnaeus, 1758
จิ้งหรีดทองแดงลาย หรือ จิ้งหรีดขาว หรือ แมงสะดิ้ง ในภาษาอีสาน (อังกฤษ: House cricket; ชื่อวิทยาศาสตร์: Acheta domestica) เป็นแมลงชนิดหนึ่ง จำพวกจิ้งหรีด (Gryllidae)
เป็นจิ้งหรีดขนาดเล็ก มีลำตัวสีน้ำตาล ลักษณะคล้ายกับจิ้งหรีดทองแดง (Gryllus testaceus) แต่มีขนาดเล็กกว่า ตัวเมียมีปีกคู่หน้าสั้นครึ่งลำตัว ไม่ชอบบิน เคลื่อนไหวไม่รวดเร็วเท่าจิ้งหรีดชนิดอื่น ๆ โดยทั่ว ๆ ไปลำตัวกว้างประมาณ 0.5 เซนติเมตร ยาว 2.05 เซนติเมตร น้ำหนักประมาณ 0.53 กรัม หรือประมาณ 1,890 – 2,235 ตัว ต่อ 1 กิโลกรัม
มีการแพร่กระจายพันธุ์ตั้งแต่ยุโรป, เอเชียตะวันตกเฉียงใต้จนถึงเอเชียตะวันออกเฉียงใต้และเอเชียตะวันออก โดยดั้งเดิมเป็นสัตว์ท้องถิ่นของเอเชียตะวันออกเฉียงใต้ แต่ไปแพร่กระจายพันธุ์ที่ยุโรปตั้งแต่ศตวรรษที่ 18 ด้วยการติดไปกับกระถางต้นไม้ในเรือสำเภาขนส่งสินค้า จากนั้นก็ได้แพร่ขยายพันธุ์ไปยังอเมริกาเหนือ
เป็นจิ้งหรีดอีกชนิดหนึ่ง ที่นิยมเลี้ยงเป็นสัตว์เลี้ยง และเป็นชนิดที่มีการเลี้ยงเป็นสัตว์เศรษฐกิจมากที่สุด เพราะจิ้งหรีดทองแดงลาย เป็นจิ้งหรีดที่มีขนาดเล็ก ให้ไข่เยอะ จึงมีความมันกว่าจิ้งหรีดชนิดอื่นเมื่อรับประทาน
แหล่งข้อมูลอื่น

ข้อมูลที่เกี่ยวข้องกับ Acheta domestica ที่วิกิสปีชีส์
จำนวนแชนนอน

คล็อด แชนนอน
จำนวนแชนนอน (อังกฤษ: Shannon Number) ตั้งชื่อตามนักคณิตศาสตร์ชาวอเมริกัน คล็อด แชนนอน ว่าด้วยเรื่องการเชื่อมโยงลึกที่สุดของ เกมทรีคอมเพลกซิตี ในเกมหมากรุกสากล ที่มีจำนวน 10120 โดยอยู่บนฐานของค่าเฉลี่ยจำนวนช่องที่เลื่อนได้ที่  103 อันเริ่มด้วยสีขาวเลื่อนตามด้วยสีดำ และเกมส่วนใหญ่จะจบในการเลื่อน 40 ตา
บทนำ

ในปี ค.ศ. 1950 บทความของคล็อด แชนนอน ที่ตีพิมพ์ใน นิตยสาร ฟิโลโซฟิคอล เรื่อง "Programming a Computer for Playing Chess" (การสั่งการคอมพิวเตอร์ให้เล่นหมากรุก) เป็นบทความที่เขียนเกี่ยวกับวิธีการโปรแกรมคอมพิวเตอร์สำหรับการเล่นหมากรุก เขาศึกษาความซับซ้อนของเกม โดยพยายามประมาณจำนวนรูปแบบการเล่นของเกมหมากรุกสากลที่เป็นไปได้ทั้งหมด และมีผู้ตั้งชื่อจำนวนนี้ในภายหลังว่า "จำนวนแชนนอน" เพื่อเป็นเกียรติแก่ท่าน
แชนนอน ให้เหตุผลว่าหมากรุกเกมหนึ่ง ผู้เล่นแต่ละคนจะเล่นประมาณ 40 ตา โดยแต่ละตา ผู้เล่นมีทางเลือกประมาณ 30 ทาง (ที่จริงแล้ว สถานการณ์ในแต่ละตาจะมีทางเลือกที่แตกต่างกันตั้งแต่ 0 ทาง ถึง 218 ทาง) ดังนั้นค่าประมาณจำนวนการเล่นหมากรุกที่เป็นไปได้คือ (30 x 30)40 หรือประมาณ 10123 การเล่นเลยทีเดียว ซึ่งถือเป็นจำนวนที่มากกว่าจำนวนอะตอมทั้งหมดในจักรวาลรวมกัน (ประมาณระหว่าง 4x 1079 และ 1081) เสียอีก
โดยแชนนอนได้เขียนไว้ว่า “ a machine operating at the rate of one variation per micro-second would require over 1090 years to calculate the first move!”
จะขอนำเสนอรายละเอียดของบทความเรื่อง Programming a Computer for Playing Chess ที่เขียนโดย คล็อด แชนนอนอย่างคร่าว ๆ ดังต่อไปนี้
ฟังก์ชันการประเมินผลโดยประมาณ

แม้ว่าในหมากรุกจะไม่มีฟังก์ชันการประเมินผล F(P) และคาดว่าจะไม่มีทางหาได้เนื่องจากธรรมชาติที่ซับซ้อนของกฎการเล่น แต่ก็สามารถที่จะหาฟังก์ชันการประเมินผลโดยประมาณได้ ในความจริงแล้วผู้เล่นหมากรุกที่เก่งๆนั้นจะต้องวิเคราะห์ตำแหน่งได้ การวิเคราะห์ตำแหน่งนั้นตั้งอยู่บนฐานของโครงสร้างของตำแหน่ง จำนวนตัวหมากบนกระดานของสีดำและขาว ความสามารถในการเคลื่อนตัวหมาก และตำแหน่งของเบี้ย การวิเคราะห์เหล่านี้มีจุดบอดแต่ยิ่งผู้เล่นเก่งขึ้นเท่าใด การวิเคราะห์ก็จะแม่นยำขึ้นเท่านั้น โดยส่วนใหญ่แล้ววิธีการเล่นที่ถูกต้องก็จะวางมาจากการวิเคราะห์เหล่านี้ เช่น
แนวทางเหล่านี้ได้มาจากประสบการณ์และเกมที่ผ่านการสำรวจเท่านั้น และทุกทฤษฎีของหมากรุกสามารถถูกขัดแย้งได้จากตัวอย่างที่เจาะจงแบบใดแบบหนึ่ง แต่จากทฤษฎีเหล่านี้เราจะสามารถสร้างฟังก์ชันการประเมินผลได้ เช่น
โดยที่
ค่า 0.5 และ0.1 เป็นเพียงการประมาณของผู้เขียน นอกจากนี้ยังควรมีค่าอีกมากมายที่ต้องรวมเข้าไป
กลยุทธ์ตามฟังก์ชันการประเมินผล

จุดที่สำคัญมากจุดหนึ่งเกี่ยวกับฟังก์ชันการประเมินผลและทฤษฎีการเล่นหมากรุกที่ได้กล่าวไว้ข้างต้นคือจะสามารถใช้ได้กับตำแหน่งที่สงบ ยกตัวอย่างเช่นในการแลกเปลี่ยนเม็ด สีขาวกล่าวว่า เม็ดแลกเม็ด และสีดำจะโต้ตอบทันทีโดยในขณะที่สีขาวกำลังมีเม็ดนำหน้าอยู่สีดำก็จะแก้ไขโดยทันที และไม่มีความหมายในการหาฟังชั่นการประเมินผลในการแลกเปลี่ยนตัวหมาก
ความหมายอื่นๆอาจถูกเพิ่มเข้าไปในF(P) เพื่อการแลกเปลี่ยนตัวหมากโดยการสำรวจค่า นี่เป็นวิธีที่ผู้เล่นหมากรุกใช้คำนวณ ความเป็นไปได้หลายอย่างจะถูกคิดไปเรื่อยๆจนกว่าจะหาตำแหน่งที่สงบได้ และจะมีการประเมินเพื่อสรุปผล ผู้เล่นเลือกความเป็นไปได้ที่มีค่ามากที่สุดและตำแหน่งที่คาดว่าคู่แข่งจะเสียเปรียบ ขั้นตอนนี้สามารถถูกกล่าวในเชิงคณิตศาสตร์ได้  เราทิ้งความจริงที่ว่าF(P) ควรใช้กับตำแหน่งที่สงบเท่านั้น ในการหากลยุทธ์จากF(P) เราใช้ค่า M1, M2, M3, ..., Ms เป็นความเป็นไปได้ของการเคลื่อนหมากจากจุด P และให้ M1P, M2P เป็นตำแหน่งสิ้นสุดจากการเคลื่อนเมื่อใช้ M1, M2 กับตำแหน่ง P หลังจากนั้นจึงเลือกค่า Mmหรือค่าที่มากที่สุดของ (MmP). กลยุทธ์ที่เหนือกว่านั้นจะคำนวณถึงการตอบสนองของคู่ต่อสู่ด้วย โดยให้ Mi1, Mi2, ..., Mis เป็นการโต้ตอบที่เป็นไปได้จากสีดำ หากสีขาวเลือกที่จะเล่น Mi สีดำก็จะเล่นเพื่อตอบสนองให้ค่าของตนมากที่สุด ดังนั้นหากสีขาวเล่น Mi สีดำก็ควรจะเล่น Mij เพื่อที่จะได้ค่า f(Mij MiP) ที่เป็นค่าน้อยที่สุด สีขาวควรจะเล่นตำแหน่งแรกที่มีค่า f มากที่สุดหลังจากที่สีดำโต้ตอบอย่างดีที่สุด ดังนั้นสีขาวจึงควรเล่นที่ค่ามากที่สุดของ Mi
ในทางเดียวกัน กลยุทธ์แบบการเดินหมากสองตาสามารถแสดงได้โดย
ตำแหน่งของการทำให้มากที่สุดและน้อยที่สุดของฟังก์ชันนี้นั้นสำคัญมาก เนื่องจากนำมาจากความจริงที่ว่าตัวเลือกในการเดินหมากนั้นเป็นไปตามตามลำดับที่แน่นอน
เครื่องที่ใช้กลยุทธ์นี้ในระดับของการเดินหมากสองตาซ้อน (สำหรับทั้งสองข้าง) และตำแหน่งสิ้นสุด การประเมินF P) ทำจากการคำนวณตำแหน่งทั้งสาม ค่าที่แน่นอนคือทุกค่ายกเว้นการเดินหมากตาสุดท้ายของสีดำซึ่งจะเปลี่ยนไปเรื่อยๆที่จะทำให้ค่า f น้อยที่สุด ซึ่งคือการเดินหมากตาสุดท้ายของสีดำ การเดินหมากอีกตาหนึ่งสำหรับการเดินหมากครั้งที่สองของสีขาวก็ถูกเลือกในขณะเดียวกับที่ขั้นตอนเดียวกันถูกใช้เพื่อเลือกการเดินหมากของสีดำ มีการทำเช่นนี้ในทุกๆครั้งของการเดินหมากครั้งที่สองของสีขาวและอันที่ถูกเลือกจะให้ค่าf ที่สิ้นสุด (หลังจากที่สีดำโต้ตอบอย่างดีที่สุด) ในวิธีการของเขา การเดินหมากครั้งที่สองของสีขาวในแต่ละตาจะถูกกำหนด การทำเช่นนี้ไปเรื่อยๆจะทำให้เครื่องสามารถคำนวณย้อนกลับไปที่ตำแหน่งปัจจุบันและหาตำแหน่งเริ่มต้นที่ดีที่สุดของสีขาว ตำแหน่งนั้นจะถูกเล่น ขั้นตอนนี้ทำให้สามารถหาจำนวนตาที่ต้องเดินหมากโดยคร่าวๆได้
การปรับปรุงกลยุทธ์

ข้อเสียก็คือเครื่องที่ทำงานโดยใช้กลยุทธ์แบบที่กล่าวมา จะเป็นผู้เล่นที่ช้าและไม่เก่ง มันจะช้าเนื่องจากแต่ละการเดินหมากจะต้องถูกคำนวณในเวลาเสี้ยววินาที และมีการคำนวณทั้งหมด 109 ครั้งสำหรับการเดินหมากสามตาต่อหนึ่งฝั่ง ดังนั้นจะต้องใช้เวลาทั้งหมดกว่า16นาทีเพื่อเดินหมากหนึ่งตา หรือ10ชมในการเล่นเกมที่มีการเดินหมาก40ครั้ง เครื่องยังทำงานแบบที่ไม่มีประสิทธิภาพเนื่องจากจะคำนวณค่าสามตาแล้วหยุดไม่ว่าจะอยู่ในตำแหน่งอะไรก็ตาม ผู้เล่นที่เป็นคนที่เก่งจะดูแค่เพียงความเป็นไปได้ไม่กี่จุดที่เลือกมาและจะทำตามโดยหยุดแค่เพียงในจุดที่สมควร
คำกล่าวของ Reuben Fine (Fine 1942) ผู้เล่นหมากรุกชาวอเมริกันที่เก่งกาจนั้นน่าสนใจมาก เขากล่าวว่า "บ่อยครั้งที่ผู้คนจะมีความคิดว่าผู้เชี่ยวชาญนั้นเห็นทุกอย่างหรือเกือบทุกอย่าง เช่นเมื่อเล่น h3 ที่การเดินที่ 13 จะเห็นล่วงหน้าว่าต้องเหลือช่องโหว่ให้โคนที่ 20 ตาต่อมา หรือเมื่อเล่นที่ 1. E4 พวกเขาจะทำโดยมีความคิดที่ว่าจะกัน Nd5 ในการเดินตาที่12 ของสีดำ หรือทุกอย่างถูกคำนวณทางคณิตศาสตร์หมด แน่นอนว่าทั้งหมดนี้เป็นเพียงเรื่องหลอก วิธีที่ดีที่สุดคือการเห็นผลกระทบใหญ่ๆในตาสองตาล่วงหน้าแต่พยายามหาความเป็นไปได้ระหว่างที่เล่นไป”
การเลือกโดยเซียนหมากรุกนั้นถูกศึกษาโดย De Groot (1946, b) เขาแสดงความเป็นไปได้หลายแบบสำหรับตำแหน่งให้เซียนหมากรุกดูและขอให้พวกเขาเลือกการเดินหมากที่ดีที่สุดและพูดการวิเคราะห์ที่คิดไว้ออกมา การทำแบบนี้สามารถทำให้รู้ความลึกของการคิดวิเคราะห์ได้ จากสิ่งเหล่านี้การจะพัฒนาความเร็วและความเก่งในการเล่นเครื่องจะต้อง
โดยเริ่มจากการให้นิยามฟังชั่น g(P) สำหรับตำแหน่งที่จะหาว่าไม่มีตัวหมากอยู่ มีรายละเอียดโดยคร่าวๆ ดังนี้
การใช้ฟังก์ชันนี้จะทำให้สามารถสำรวจความเป็นไปได้เรื่อยๆจน g(P)=0 โดยไปอย่างต่ำครั้งละ 2 ตาการเดินหมากและไม่เกิน 10 ตา 
การปรับปรุงอย่างที่สองต้องการฟังก์ชัน  H(P, M) เพื่อหาว่าการเดินหมาก M ในตำแหน่ง P นั้นควรแก่การสำรวจหรือไม่ นี่สำคัญมากเนื่องจากการประเมินนี้ไม่ควรตัดการเดินหมากที่ดูแย่ในตอนแรกเช่น การสละหมาก 
การรุกฆาตคือการเดินหมากแบบรุนแรง การโต้ตอบของฝ่ายตรงข้ามจะถูกจำกัดโดยไม่สามารถจะโต้ตอบโดยการโจมตีกลับได้ 
นี่หมายถึงการคำนวณความเป็นไปได้ในการรุกฆาตจะทำได้ดีกว่าอย่างอื่นเนื่องจากมีจำนวนการโต้ตอบที่จำกัดและควรต้องถูกคำนวณไม่ว่าการเดินนั้นจะดูแย่ในตอนต้นหรือไม่ ดังนั้น h(P,M) ควรได้รับค่ามากสำหรับการเดินหมากที่รุนแรงและการเดินหมากเพื่อพัฒนา ค่าปานกลางสำหรับการเดินหมากเพื่อตั้งรับและค่าน้อยสำหรับการเดินหมากอื่นๆ ในการหาความเป็นไปได้ h(P,M) จะถูกคำนวณเนื่องจากเครื่องจะคำนวณและเลือกความเป็นไปได้บางส่วนเท่านั้น เมื่อไปเรื่อยๆในความเป็นไปได้ความต้องการของ h จะมากขึ้นเพื่อให้เหลือตัวเลือกน้อยลงเรื่อยๆ ดังนั้นจะเป็นการเริ่มคำนวณการเดินหมากแรกด้วยตัวเองสำหรับการเดินหมากแบบรุกฆาต การทำเช่นนี้จะเพิ่มประสิทธิภาพของเครื่อง เราเชื่อว่าคอมพิวเตอร์ที่รวมเอาการปรับปรุงเหล่านี้เข้าไปจะเล่นเกมที่ดีและเร็วพอประมาณที่เทียบกับความเร็วของมนุษย์ได้